הבנים (קומיקס)

הבנים (באנגלית: The Boys) היא סדרת קומיקס שנכתבה על ידי גארת' אניס ואוירה על ידי דריק רוברטסון. האוגדן הראשון בסדרה יצא לאור בהוצאת "WildStorm", שביטלה את הסדרה לאחר החוברת השישית; המשך הסדרה יצא לאור בהוצאת "Dynamite Entertainment". הסדרה יצאה לאור לראשונה באוקטובר 2006, והסתיימה בנובמבר 2012 לאחר שפורסמו 72 חוברות. באוגדן הרביעי מתגלה כי עלילת הסדרה מתרחשת ביקום הבדיוני בו מתרחשת עלילת הקומיקס "פריצ'ר", סדרת קומיקס נוספת שנכתבה על ידי אניס בין השנים 1995–2000. בנוסף, לסדרה נכתבו שלוש ספין אוף בנות שש חוברות – "Herogasm",‏ "Highland Laddie", ו-"Butcher, Baker, Candlestickmaker", ומיני-סדרת אפילוג בת שמונה חוברות, "בקי היקרה", שהופצה מיוני עד לנובמבר 2020. סדרת הקומיקס עובדה על ידי אולפני אמזון ו-"Sony Pictures Television" לסדרת טלוויזיה שעלתה לשירות הזרמת המדיה פריים וידאו ב-26 ביולי 2019, באמצעות הסכם זכויות עם "Dynamite Entertainment", שממנו הושק זיכיון – סדרת רשת בשם "השבעה ב-7" שעלתה לשידור ב-7 ביולי 2021; סדרת ספין-אוף מונפשת, "הבנים מציגים: שטני", שעלתה ל"פריים וידאו" ב-4 במרץ 2022 (שמתוכו, הפרק השלישי, "I'm Your Pusher", מתרחש בהמשכיותה של סדרת הקומיקס); וסדרת ספין-אוף לייב אקשן "דור ה-V", שעלתה לשירות ב-29 בספטמבר 2023. שש החוברות הראשונות של "הבנים" הוצאו לאור על ידי חברת "Wildstorm", החל משנת 2006. ב-24 בינואר 2007, הסדרה בוטלה בפתאומיות לאחר צאת החוברת השישית. מאוחר יותר, הסביר אניס שביטול זה נבע מהעובדה ש-DC קומיקס (ש-"Wildstorm" השתייכה אליה לפני סגירתה) לא הייתה מרוצה מהטון האנטי–גיבורי-על של הקומיקס. היוצר-שותף, דריק רוברטסון, הצהיר כי "DC עשתה לנו טובה בהחזרת הזכויות שלנו על מנת שנוכל למצוא מוציא לאור חדש וזה נמצא כעת בתהליכים". לאחר מכן, הצהיר אניס כי מספר מוציאים לאור הביעו עניין ברכישת הזכויות, וכי החוברת השביעית ומהדורת כריכה רכה של שש החוברות הראשונות יהיו זמינים. בנוסף, על אף שרוברטסון היה תחת חוזה בלעדיות עבור "DC", הוא קיבל רשות מיוחדת להמשיך לעבוד על "הבנים". בפברואר 2007 נמסר כי זכויות הקומיקס נרכשו על ידי "Dynamite Entertainment", ובמאי 2007, אושר רשמית חידוש הסדרה. מהדורה מיוחדת שבה נאגדו ששת הגליונות הראשונים פורסמה גם בהוצאת "Dynamite", עם הקדמה מאת סיימון פג, שעליו התבססה מראהו החיצוני של יואי קמפבל, הפרוטגוניסט הראשי. בפברואר 2009, הכריזה "Dynamite" על מיני-סדרת ספין-אוף, "Herogasm", עם אמנות של ג'ון מקרי וקית' ברנס; המיני-סדרות שלאחר מכן כללו את "Highland Laddie", ו-"Butcher, Baker, Candlestickmaker"; לאחר הפצתן, נאגדו שלוש המיני-סדרות כאוגדנים מתוך הסדרה הראשית. לאחר סיום הסדרה, הצהיר אניס כי סדרת הקומיקס הרוויחה מביטולה על ידי "Wildstorm", בכך ש-"Dynamite" העניקה לו חופש פעולה רחב יותר ממה שהיה ל-DC, ואמר, "היינו נרקבים [ב-DC]. הספר היה נסדק ונקרע עד שכתיבתו הייתה תסכול טהור". הוא גם הודה שפלט "אנחת רווחה" לאחר הביטול, שכן זמן קצר לאחר מכן, "Wildstorm" נסגרה. מיוני עד נובמבר 2020, יצאה לאור מיני-סדרת אפילוג בת שמונה חוברות בשם "בקי היקרה". עלילת הקומיקס מתרחשת בין 2006 ל-2008, בעולם שבו קיימים גיבורי-על. עם זאת, רוב גיבורי-העל הושחתו עקב ההכרה והפרסום להם זכו, ולעיתים קרובות נוהגים בצורה פזיזה, המסכנת את בטיחות העולם. העלילה עוקב אחר חוליה חשאית קטנה של ה-CIA, הידועה באופן לא רשמי בשם "הבנים", אשר בראשותו עומד בילי בוצ'ר וחבריה הם חלב-אם, הצרפתי, הנקבה, והתוספת החדשה יואי "וי" קמפבל, האחראים על ניטור קהילת גיבורי-העל; משימה המובילה אותם לעיתים קרובות לעימותים איומים מול תאגיד "ווט" השולט בגיבורי-העל, ולתוצאות איומות; במקביל, עלילת משנה מרכזית עוקבת אחר דמותה של אנני "סטארלייט" ג'נוארי, גיבורת-על צעירה ותמימה שמצטרפת לצוות גיבורי-העל בשם "השבעה", קבוצת גיבורי-העל היוקרתית והמושחתת ביותר בעולם ואויביהם המרים ביותר של "הבנים". ערך מורחב – הבנים – דמויות לאורך השנים, הפיצה "Dynamite" מהדורות הן בכריכה קשה והן בכריכה רכה באופן קבוע (כולל חוברות הקומיקס שהופצו בעבר על ידי "Wildstorm"). בנוסף, הפיצה "Dynamite" מהדורות דפיניטיביות שכללו אומניבוסים של הסדרה. 2008 – מועמדות, קטגוריית "הסדרה המתמשכת הטובה ביותר", פרס אייזנר. 2009 – מועמדות, קטגוריית "חוברת הקומיקס של השנה מתחת ל-$3.00", פרס Diamond Comic" Distributor Gem". 2010 – מועמדות, קטגוריית "ספר הקומיקס או הרומן הגרפי הטוב ביותר", פרס הצעקה. בפברואר 2008, דווח על ידי "וראייטי" כי "סרטי קולומביה רכשה את זכויות עיבודו הקולנועי של הקומיקס, אותו הפקידה בידי המפיק ניל ה. מוריץ, וכי על כתיבת התסריט הופקדו פיל היי ומאט מנפרדי. באוגוסט 2010, הצהיר אדם מקיי על החתמתו לבימוי הסרט, והוסיף כי "כבר יש להם תסריט ואנחנו עושים משכתבים אותו, אז אני מקווה שניכנס לעניין בסתיו ואולי הצילומים יתקיימו בינואר." בפברואר 2012, הודיעה "סרטי קולומביה" על ביטול הפקת העיבוד הקולנועי. עם זאת, הצהיר מקיי בתגובה בחשבון הטוויטר האישי שלו כי הזכויות נרכשו על ידי "סרטי פרמאונט". ב-30 באפריל 2013, נמסר על שכירתם מחדש של מנפרדי והיי לכתיבת התסריט, אם כי הפקת הסרט מעולם לא יצאה לפועל. ערך מורחב – הבנים (סדרת טלוויזיה) באוקטובר 2015 נמסר על רכישת זכויות עיבוד הקומיקס מטעם "Cinemax" עבור פיתוח עיבוד טלוויזיוני, עליו יופקדו סת' רוגן, אוון גולדברג ואריק קריפקה. בספטמבר 2017, דווח על ידי "וראייטי דיווח זכויות הפקת והפצת הסדרה נרכשו על ידי אולפני אמזון. הסדרה עלתה לשירות הזרמת המדיה "פריים וידאו" ב-26 ביולי 2019. עונתה השנייה של הסדרה עלתה לשירות ב-4 בספטמבר 2020, ואילו עונתה השלישית עלתה לשירות ב-3 ביוני 2022. כל 98 החוברות של סדרת הקומיקס עובדו ל-7 ספרים מוקלטים שהופקו עם צוות שחקנים מלא, אפקטים קוליים ומוזיקה על ידי "GraphicAudio". הכרך הראשון יצא לאור ב-4 במאי 2020. הכרך השביעי עיבד את מיני-סדרת האפילוג "בקי היקרה" וחתם את הפקת הסדרה ב-20 במאי 2022. אורכה של הסדרה כולה נאמד ב-31 שעות, עלילתה מתרחשת, בדומה לעלילת הקומיקס, בין השנים 2006–2008 והדיאלוג נצמד לתסריטים המקוריים של גארת' אניס. בנוסף, הסדרה קיבלה סיווג לגילאי 18+. ערך מורחב – הבנים מציגים: שטני סדרת ספין-אוף מונפשת של "הבנים", "הבנים מציגים: שטני", עלתה לשירות "פריים וידאו" ב-4 במרץ 2022. ערך מורחב – דור ה-V על פיתוחה של סדרת ספין-אוף נוספת בשם "דור ה-V", המעובדת באופן רופף על אירועי קשת העלילה "We Gotta Go Now" מתוך הסדרה הראשית, ששאבה השראה מ"משחקי הרעב" ו"אקס-מן" ועלילתה מתמקדת בצוות גיבורי-העל "ג'י-מן", הוכרז ב-20 בספטמבר 2020; בהמשך נמסר כי הסדרה תעלה לשירות "פריים וידאו" ב-29 בספטמבר 2023. "Inside The Boy's publisher Dynamite Entertainment after the series success". Forbes. October 17, 2020. Retrieved July 30, 2023. Andreeva, Nellie (November 8, 2017). "Amazon Orders 'The Boys' Superhero Drama Series Based On Comic From Eric Kripke, Evan Goldberg & Seth Rogen". Deadline. Retrieved July 30, 2023. MacDonald, Heidi (February 9, 2007). "Garth Ennis talks The Boys and more (interview)". Publishers Weekly. Archived from the original on July 14, 2012. Retrieved July 30, 2023. The Boys Ends At Wildstorm, Archived February 7, 2007, at the Wayback Machine, Newsarama, January 24, 2007. Retrieved July 30, 2023. MacDonald, Heidi (January 24, 2007). "So long, Boys — Ennis's Statement". Publishers Weekly. Archived from the original on January 28, 2007. Retrieved July 30, 2023. Brady, Matt (February 7, 2007). "The Boys Lands @ Dynamite Entertainment". Newsarama. Archived from the original on February 17, 2007. Retrieved July 30, 2023. Longridge, Chris (July 26, 2019). "Why *that* cameo in Amazon's The Boys is more significant than it looks". Digital Spy. Retrieved July 30, 2023. Ennis & McCrea Bring You to Herogasm (press release), Comic Book Resources, February 27, 2009. Retrieved July 30, 2023. "Saying Goodbye To "The Boys" with Garth Ennis, Part 1". CBR.com. September 25, 2012. Retrieved July 30, 2023. Abbate, Jake (September 20, 2020). "Garth Ennis Hints at New Discoveries in The Boys: Dear Becky". Retrieved July 30, 2023. Ennis, Garth (May 3, 2012). "Garth Ennis Commentary On The Boys #66". Bleeding Cool. Retrieved July 30, 2023. 2008 Eisner Award Nominees Named. Archived January 25, 2009, at the Wayback Machine (press release), Newsarama, April 14, 2008. Retrieved July 30, 2023. Diamond Announces 2009 GEM AWARD Nominees (press release), Newsarama, January 4, 2010. Retrieved July 30, 2023. Scream (awards) nominees announced, Archived September 6, 2010, at the Wayback Machine, ComicsBeat.com, September 3, 2010. Retrieved July 30, 2023. Siegel, Tatiana (February 20, 2008). "Columbia, Moritz call on 'The Boys'". Variety. Reed Business Information. Retrieved July 30, 2023. Kit, Borys (August 26, 2008). "Two men will adapt 'Boys'". The Hollywood Reporter. e5 Global Media. Archived from the original on July 1, 2010. Retrieved July 30, 2023. Oldham, Stuart (August 6, 2010). "Q&A with 'The Other Guys' director Adam McKay". Boffo on Variety. Reed Business Information. Retrieved July 30, 2023. Kit, Borys. "Columbia Pictures Drops Comic Book Adaptation 'The Boys' (Exclusive)". The Hollywood Reporter. Retrieved July 30, 2023. "Adam McKay on Twitter" "Screenwriters Matt Manfredi and Phil Hay Talk THE BOYS Movie, Adam McKay's Vision, the Involvement of Garth Ennis, and More". Collider. April 30, 2013. Retrieved July 30, 2023. Andreeva, Nellie (October 12, 2015). "'The Boys' Drama Based On Comic Book Set At Cinemax With Seth Rogen, Evan Goldberg, Eric Kripke, Original Film & Sony". Deadline. Retrieved July 30, 2023. Farchi, Devin (October 12, 2015). "Seth Rogen Is Shopping An Adaptation Of THE BOYS To Cable Nets". Birth.Movies.Death. Cynthia Littleton; Daniel Holloway (September 8, 2017). "Amazon Orders Fred Armisen-Maya Rudolph Comedy, Wong Kar-wai Drama, 3 Other Projects (EXCLUSIVE)". Variety. Retrieved September 17, 2017. Gelman, Vlada (June 26, 2020). "The Boys Gets Season 2 Premiere Date". TVLine. Retrieved July 30, 2023. Gelman, Vlada (January 7, 2022). "The Boys Season 3 Gets Premiere Date — Watch Announcement Video". TVLine. Retrieved July 30, 2023. "The Boys Volume 1". May 1, 2020. Del Rosario, Alexandra (January 18, 2022). "Diabolical: Amazon Sets Premiere Date For The Boys Spinoff Animated Series". Deadline Hollywood. Retrieved July 30, 2023. Andreeva, Nellie (September 27, 2021). "'The Boys' Spinoff Series Developed by Amazon with Michele Fazekas & Tara Butters as Showrunners". Deadline Hollywood. Retrieved July 30, 2023. Maas, Jennifer (October 2, 2020). "The Boys Supe College Spinoff Is 'Loosely Inspired' by X-Men Parody From Comics, Eric Kripke Says". TheWrap. Retrieved July 30, 2023.